Lietuvos Respublikos Vyriausybė

nutarimas

DĖL VALSTYBĖS TURTO INVESTAVIMO IR AKCINĖS BENDROVĖS „LIETUVOS GELEŽINKELIAI“ ĮSTATINIO KAPITALO DIDINIMO

2017 m. rugsėjo 13 d. Nr. 734

Vilnius

Lietuvos Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu ir 2 dalies 2, 4 ir 7 punktais, Lietuvos Respublikos akcinių bendrovių įstatymo 20 straipsnio 1 dalies 16 punktu ir 49 ir 50 straipsniais ir įgyvendindama Sprendimo investuoti valstybės ir savivaldybių turtą priėmimo tvarkos aprašą, patvirtintą Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, ir Valstybės turtinių ir neturtinių teisių įgyvendinimo valstybės valdomose įmonėse tvarkos aprašo, patvirtinto Lietuvos Respublikos Vyriausybės 2012 m. birželio 6 d. nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“, 53.1 papunktį, Lietuvos Respublikos Vyriausybė nutaria:

1. Nustatyti, kad valstybei nuosavybės teise priklausantis finansinis turtas (pinigai) – 650 196,90 euro (šeši šimtai penkiasdešimt tūkstančių vienas šimtas devyniasdešimt šeši eurai devyniasdešimt centų) – kaip papildomas įnašas perduodamas pagal Lietuvos Respublikos Vyriausybės 2017 m. kovo 29 d. nutarimą Nr. 232 „Dėl 2017 metų Lietuvos Respublikos valstybės biudžeto patvirtintų asignavimų paskirstymo pagal programas“ iš Lietuvos Respublikos susisiekimo ministerijos administruojamos programos „Transporto ir ryšių politikos įgyvendinimas“ priemonei „Užtikrinti bendros Lietuvos, Latvijos ir Estijos įmonės veiklą įgyvendinant projektą „Rail Baltica 2“ įgyvendinti akcinei bendrovei „Lietuvos geležinkeliai“.

2. Sutikti, kad Lietuvos Respublikos susisiekimo ministerija, akcinės bendrovės „Lietuvos geležinkeliai“ valstybei nuosavybės teise priklausančių akcijų valdytoja, priimtų sprendimą padidinti šios akcinės bendrovės įstatinį kapitalą papildomais 650 196,90 euro (šeši šimtai penkiasdešimt tūkstančių vienas šimtas devyniasdešimt šeši eurai devyniasdešimt centų) įnašais, išleidžiant 2 245 paprastąsias vardines akcijas, kurių kiekviena – 289,62 euro (du šimtai aštuoniasdešimt devyni eurai šešiasdešimt du centai) nominalios vertės, o bendra nominali vertė – 650 196,90 euro (šeši šimtai penkiasdešimt tūkstančių vienas šimtas devyniasdešimt šeši eurai devyniasdešimt centų). Akcijų emisijos kaina lygi jų nominaliai vertei. Visos išleistos naujos akcijos perduodamos valstybei.

Ministras Pirmininkas	Saulius Skvernelis

Susisiekimo ministras	Rokas Masiulis